ตลาดหุ้นเอเชียเพิ่มขึ้นเช้านี้ ขานรับเยนอ่อน-ราคาน้ำมันดีดตัว
ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังเงินเยนอ่อนค่าช่วยหนุนตลาดหุ้นญี่ปุ่นทะยานขึ้น ขณะเดียวกันราคาน้ำมันที่ดีดตัวได้หนุนหุ้นกลุ่มพลังงานปรับตัวสูงขึ้น
23 ก.พ. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังเงินเยนอ่อนค่าช่วยหนุนตลาดหุ้นญี่ปุ่นทะยานขึ้น ขณะเดียวกันราคาน้ำมันที่ดีดตัวได้หนุนหุ้นกลุ่มพลังงานปรับตัวสูงขึ้น
โดยดัชนี MSCI Asia Pacific เพิ่มขึ้น 0.4% แตะ 121.07 จุด เมื่อเวลาประมาณ 9.00 น.ตามเวลาโตเกียว
ขณะที่ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,230.38 จุด เพิ่มขึ้น 119.33 จุด, ดัชนี SSE Composite ตลาดหุ้นจีนเปิดวันนี้ที่ 2,925.71 จุด ลดลง 1.47 จุด, ดัชนี HSI ตลาดหุ้นฮ่องกงเปิดวันนี้ที่ 19,506.94 จุด เพิ่มขึ้น 42.85 จุด, ดัชนี TAIEX ตลาดหุ้นไต้หวันเปิดวันนี้ที่ 8,333.59 จุด เพิ่มขึ้น 6.91 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,928.85 จุด เพิ่มขึ้น 12.49 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,680.04 จุด เพิ่มขึ้น 19.39 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,674.88 จุด เพิ่มขึ้น 0.29 จุด
ทั้งนี้ ราคาน้ำมันดิบ WTI พุ่งขึ้นกว่า 6% เมื่อคืนนี้ หลังจากสำนักงานพลังงานสากล (IEA) คาดการณ์ว่า การผลิตน้ำมันจากชั้นหินดินดาน (shale oil) ของสหรัฐ จะปรับตัวลดลง 600,000 บาร์เรลต่อวัน ในปีนี้ และคาดว่าจะลดลงอีก 200,000 บาร์เรลต่อวันในปีหน้า
นอกจากนี้ ตลาดยังได้รับแรงหนุนจากข้อมูลเศรษฐกิจสหรัฐ หลังเฟดสาขาชิคาโกเปิดเผยว่า ดัชนีกิจกรรมการผลิตทั่วประเทศดีดตัวขึ้นสู่ระดับ 0.28 ในเดือนม.ค. จาก -0.34 ในเดือนธ.ค. โดยได้รับแรงหนุนจากการผลิตภาคอุตสาหกรรมที่ปรับตัวขึ้น